Jehnjaca hora

Jehnjaca hora () je 402 metrow wysoka hora w gmejnje Wjazońcy w sakskej Hornjej Łužicy.

 Mjeno 
Pomjenowanje hory je wot słowa jehnjo/Lamm wotwodźene. Pastwišća na horje słušachu dołhe lětstotki k Wjazońskemu ryćerkubłu a pasechu so na nich wowcy (we 18. lětstotku naspomnja so stadło 1 200 wowcow).

 Přirodne poměry 
Hora leži w sakskim dźělu Łužiskich horow a jich mesogeochorje Sewjerne hornjołužiske hory. Na Jehnjacu horu bjezposrědnje nawjazuja Šibjeńčna hora (413 m), Weickertsberg (408 m), Lišči hora (405 m) a Wjazońska hora (404 m). Geologisku podłohu twori dwubłyšćinkaty granodiorit. Najbóle rozšěrjeny typ pódy je podzolna bruna póda a na delnich dźělach skłoninow tež wustupujetej parabruna póda a koluvisol. Při južnej podnoze ćeče Wjazońca a při zapadnej podnoze ćeče jeje prawy přitok Gickelshäuser Wasser. Cyła hora tuž słuša k přitočnišću Łobja a z tym Sewjerneho morja. Wjetšina Jehnjacej hory wužiwa so jako pola a łuki. Hora leži w krajinoškitnej kónčinje Hornjołužiske hory.

 Žórła 

 Literatura 

 Wotkazaj 

 Mapy.com: pućowanska karta, Jehnjaca hora a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wjazońca
Kategorija:Hora w Europje
Kategorija:Łužiske hory